**Μέρος Πρώτο: Η Γλώσσα του κειμένου**

**Κεφάλαιο 1: Λεξιλόγιο – Γλωσσικές ποικιλίες**

*ΘΕΩΡΙΑ – Α.ΛΕΞΙΛΟΓΙΟ*

|  |  |  |
| --- | --- | --- |
| **Όροι** | **Σημασία** | **Παραδείγματα** |
| Συνώνυμα | Οι λέξεις που έχουν την ίδια περίπου σημασία ή εκφράζουν έννοιες με σημασιολογική συγγένεια. Εκφράζουν διαφορετικές αποχρώσεις μιας έννοιας και βρίσκονται μεταξύ τους σε σχέση κλιμάκωσης | καθήκον = χρέος  εφικτό = δυνατόν  γυμνάζω = ασκώ |
| Αντώνυμα | Οι λέξεις που εκφράζουν αντίθετες έννοιες | αλήθεια vs ψέμα  παρών vs απών |
| Σύνθετα | Οι λέξεις που αποτελούνται από δυο τουλάχιστον συνθετικά μέρη. Σχηματίζονται με την ένωση δυο απλών λέξεων ή την προσθήκη μιας πρόθεσης (π.χ. από-) ή άλλου αχώριστου μορίου (π.χ. α-) σε μια λέξη. | δημο-κρατία  από-τέλεσμα  α-δύνατος |
| Ομόρριζα | Οι λέξεις που έχουν κοινή ρίζα, έχουν δηλαδή το ίδιο θέμα | γονείς – πρόγονος  Δήμος - δημόσιος |
| Ειδικό λεξιλόγιο | Λέξις – όροι που συνδέονται με συγκεκριμένη επιστήμη ή επάγγελμα/ασχολία | Μαθηματικά – εξίσωση – συνάρτηση – άλγεβρα – συνεπαγωγή |

*ΘΕΩΡΙΑ – Β.ΓΛΩΣΣΙΚΕΣ ΠΟΙΚΙΛΙΕΣ*

|  |  |  |  |
| --- | --- | --- | --- |
| **Γεωγραφικές γλωσσικές ποικιλίες** | | **Κοινωνικές γλωσσικές ποικιλίες** | |
| **Όροι** | **Σημασία** | **Όροι/κριτήρια** | **Σημασία** |
| Ιδίωμα | Η ιδιαίτερη «γλώσσα» που ομιλείται σε συγκεκριμένο τόπο, π.χ. το ιδίωμα της Κέρκυρας | Φύλο | Οι γυναίκες χρησιμοποιούν λόγο κοινωνικά αποδεκτό περισσότερο από τον άνδρα, λόγω των κοινωνικών στερεοτύπων |
| Διάλεκτος | Ιδίωμα με μεγάλη απόκλιση από την κοινή γλώσσα που ομιλείται σε μεγάλη γεωγραφική έκταση, π.χ. Κυπριακή διάλεκτος | Ηλικία | Οι νέοι υιοθετούν ιδιαίτερο τρόπο έκφρασης που αποκλίνει από την επίσημη γλώσσα και τον κοινωνικά αποδεκτό λόγο των μεγαλύτερων σε ηλικία ανθρώπων |
| Ιδιωτισμός | Έκφραση με ιδιαίτερη σημασία ή σύνταξη σε μια γλώσσα π.χ. «Καλώς τα μάτια μου τα δυο!» | Μόρφωση | Ο πλούσιο, ο σαφής και ο αισθητικά επιμελημένος λόγος θεωρείται γνώρισμα του μορφωμένου ανθρώπου |
| Ιδιωματισμός | Ιδιαίτερες εκφράσεις ενός ιδιώματος που δεν απαντούν στην κοινή γλώσσα π.χ. «με λέει» αντί «μου λέει» | Επάγγελμα – κοινωνική θέση | Κάθε επαγγελματική ή κοινωνική ομάδα έχει τα ιδιαίτερα χαρακτηριστικά της και τον δικό της γλωσσικό κώδικα, όπως τα ειδικά λεξιλόγια, π.χ. η γλώσσα των γιατρών, η γλώσσα των ποδοσφαιριστών, η γλώσσα των τεχνιτών κτλ. |

Αλέξανδρος Μητσέλος – Σπύρος Μητσέλος, *Ασκήσεις στα Νέα Ελληνικά για όλο το Λύκειο από τη Θεωρία στην Πράξη*, Ελληνοεκδοτική, Αθήνα, 2020, σσ.53-54